**Ainul Aishah Azizun** (Jawi: اينل ايشح بنت ازذن; lahir 16 April 1985) merupakan seorang pelakon, model dan ahli perniagaan wanita Malaysia, berasal dari Bandar Baru Bangi, Selangor. Beliau dilahirkan di Hospital Pantai,Bangsar Kuala Lumpur. Beliau terkenal dengan peranan lakonannya sebagai Marina dalam filem *Histeria* (2008) dan sebagai Baby dalam telenovela *Lara Aishah* (2016).

Kerjaya
-------

Sebelum berkecimpung dalam bidang lakonan, Ainul Aishah terlebih dahulu memulakan kerjaya awalnya sebagai model. Peranan filemnya hadir pada 2006 selepas pengarah Abdul Razak Mohaideen menawarkannya membintangi filem *Nana Tanjung*, memegang watak sebagai Siti Hajar. Beliau kembali menjayakan peranannya dalam kesinambungannya yang ditayangkan pada 2007. Pada 2008, beliau diberikan watak utama sebagai seorang pelajar asrama bernama Marina dalam filem seram suspens arahan James Lee, *Histeria* terbitan Tayangan Unggul yang dibintangi oleh Liyana Jasmay, Scha Al-Yahya dan Yana Samsudin.

Beliau meninggalkan kerjaya lakonan pada 2010 bagi menumpukan perhatian pada francais perniagaan Tutti Frutti yang diusahakan oleh keluarganya. Sejak 2013, beliau mengusahakan perniagaan biskut A Cookies.

Ainul kembali aktif berlakon pada 2014, beliau muncul bersama Tiz Zaqyah dan Amar Baharin dalam siri *Akadku Yang Terakhir* yang disiarkan di TV3. Beliau memegang watak sebagai Baby dalam telenovela *Lara Aishah* yang diadaptasi dari telenovela *La Loba*. Drama ini dibintangi oleh Fasha Sandha dan Nazim Othman. Ainul membuat penampilan pentas pertamanya menerusi pementasan teater *Putera La Galigo* yang dipentaskan pada 17 dan 18 Disember; beliau memegang watak Awan.

Kehidupan peribadi
------------------

Ainul Aishah dilahirkan di Bangsar, Kuala Lumpur dan merupakan anak kedua daripada empat beradik. Beliau memiliki Ijazah Sarjana Muda Multimedia Kreatif di Universiti Multimedia.

Selain itu, Ainul juga bersahabat baik dengan pelakon.

Filemografi
-----------

### Filem

| Tahun | Tajuk | Peranan | Catatan |
| --- | --- | --- | --- |
| 2006 | *Nana Tanjung* | Siti Hajar | Filem pertama |
| 2007 | *Otai* | Calon Isteri 3 (Gila) |  |
| *Nana Tanjung 2* | Siti Hajar |  |
| 2008 | *Histeria* | Marina |  |
| 2009 | *Skrip 7707* | Shasha |  |
| 2012 | *Untuk Tiga Hari* | Ujie (muda) |  |
| 2020 | *Suraya* | Suraya |  |
|

### Drama

| Tahun | Tajuk | Peranan | Saluran TV |
| --- | --- | --- | --- |
| 2008 | *Spa Qistina* | Vina | TV3 |
| *Enigma* | Lili |
| *KL Menjerit The Series* | Ekin | Astro Ria |
| 2009 | *Bong* (Musim 6) |  | TV9 |
| *Cinta Balqis* | Siti | TV3 |
| 2011 | *Begitukah Cinta* | Riana |
| 2014 | *Akadku Yang Terakhir* | Eriza | Astro Prima |
| 2016 | *Lara Aishah* | Aimi Farhana |
| 2018 | *Semerah Cinta Humairah* | Sheila | TV3 |
| *Seribu Rindu* | Aisyah |
| 2019 | *Seputih Cinta Rangbulan* | Lydia | TV Okey |
| 2021 | *Terlerai Noktah* | Hani | TV3 |

### Video Klip

* Tanpa - 6ixth Sense (2008)

### Teater

| Tahun | Tajuk |
| --- | --- |
| 2016 | *Putera La Galigo* |
|

### Telefilem

| Tahun | Tajuk | Peranan | Saluran TV |
| --- | --- | --- | --- |
| 2017 | *Surat Buat Bakal Isteriku* | Izati | Astro Ria |
|

Anugerah dan pencalonan
-----------------------

| Tahun | Anugerah | Kategori | Karya tercalon | Keputusan |
| --- | --- | --- | --- | --- |
| 2007 | Festival Filem Malaysia ke-20 | Pelakon Harapan Wanita | *Nana Tanjung* | Tercalon |
|

Rujukan
-------

1. ↑  Marina Shabudin (14 Mac 2016). Ainul Aishah tinggalkan karier lakonan *Sinar Harian*. Dicapai pada 16 Mei 2018.
2. ↑  Histeria kisah seram enam pelajar nakal Diarkibkan 2018-05-16 di Wayback Machine *Utusan Malaysia* (12 September 2007). Dicapai pada 16 Mei 2018.
3. ↑  Zaidi Mohamad (26 Disember 2016). "Ainul Aishah takkan berhenti jual biskut". Berita Harian. Dicapai pada 18 Mei 2018.
4. ↑  Jean Khoo (8 Julai 2015). "Not Just A Local Actress: Ainul Aishah's Accidental Cookie Empire Is A Force To Be Reckoned With". Vulcan Post. Dicapai pada 18 Mei 2018.
5. ↑  Zaidi Mohamad (13 Januari 2017). Tunggu lapan tahun, watak Baby lonjak populariti Ainul Aishah *Berita Harian*. Dicapai pada 16 Mei 2018.
6. ↑  Zaidi Mohamad (30 Januari 2018). "Ainul 'pelindung' Nadia". Berita Harian. Dicapai pada 18 Mei 2018.

Pautan luar
-----------

* Ainul Aishah di Pangkalan Data Filem Internet (IMDb)